Amy Meredith Poehler (født 16. september 1971) er en amerikansk skuespiller, komiker, stemmeskuespiller, produsent og skribent. Hun har blant annet medvirket i humorprogrammet "Saturday Night Live", og vant i 2014 prisen for beste kvinnelige skuespiller under den 71. Golden Globe-utdelingen for sin rolle som Leslie Knope i situasjonskomedien "Parks and Recreation". Poehler var programleder for Golden Globe-utdelingen i både 2013 og 2014.